Atklāta konkursa
“Bezpilota gaisa kuģu un ar to vadību saistītās programmatūras iegāde Rīgas valstspilsētas pašvaldības policijas vajadzībām”
ID Nr. CAIP 2025/02
Atbildes uz jautājumiem.
1. jautājums
4.sadaļa PIEGĀDE. Pieg-2. Punktā minēts, ka nepieciešams CE sertifikāts. Lūgums precizēt, kurām iekārtām nepieciešams CE sertifikāts un Atbilstības deklerācijas. Vai dokumentus nepieciešams iesniegt kopā ar piedāvājumu vai preces piegādes brīdī ?

Atbilde: 
Visām piegādātajām elektroierīcēm nepieciešama atbilstība CE prasībām. Paredzam, ka pretendenti izmantos CE sertificētus akumulatorus un citas iekārtu sastāvdaļas, taču piegādājot atbilstības serfikāti (vai trešo pušu atbilstības apliecinājums, kur atbilstoši) jāiesniedz bezpilotu gaisa kuģu sistēmas galvenajām elektroniskajām sastāvdaļām – pašam bezpilotu gaisa kuģim (BGK), dokstacijai un BGK tālvadības pultij.
Tehniskajā piedāvājumā pretendentam ir jāapliecina, ka piedāvātajam produktam atbilstība CE ir, bet atbilstības dokumenti jāpiegādā kopā ar preces piegādi.
2.jautājums
2.4.sadaļā BGK papildaprīkojums minēts, ka Piegādātājam jāpiegādā tāds bateriju skaits, lai ar BGKS būtu iespējams veikt lidojumus, kuru kopējais ilgums ir 10000 stundas. Veicot aprēķinus, jāņem vērā ražotāja noteiktais baterijas maksimālais uzlādes ciklu skaits un BGK maksimālais lidojuma ilgums pie ideāliem apstākļiem. Savukārt, 10. Sadaļā Uzturēšana un Apkope, punktā UZT2 norādīts - Prognozējamais lidojumu apjoms līdz 2026.gada 31. decembrim paredzēts 10 000 stundas, pēc 2026.gada 31.decembra 7000 stundas gadā.
Lūgums precizēt kopējo lidojumu stundu apjomu, kas jānorāda cenas piedāvājumā.
Atbilde:
Finanšu piedāvājumā kolonnā “Skaits līdz 31.12.2026” jānorāda bateriju skaits, lai ar BGKS būtu iespējams veikt lidojumus, kuru kopējais ilgums ir 10000 stundas. Finanšu piedāvājumā ailē “Skaits līguma turpmākajam periodam” jānorāda bateriju skaits , lai ar BGKS būtu iespējams veikt lidojumus, kuru kopējais ilgums ir 7000 stundas.
3.jautājums
4.sadaļā Piegāde. Pieg-2.punts. Lūgums paskaidrot punktu - Dokuments, kas apliecina, ka darbības telpas pamešanas varbūtība vienā lidojuma stundā ir zemāka par 10-4. 
Lūgums paskaidrot, kāds dokuments ir nepieciešams.
Atbilde:
Prasība saistīta ar  ekspluatācijas risku novērtējumu un atbilstības pierādījumiem. Atbilstoši SORA 9.solim ir jānovērtē risku, ko rada kontroles zaudēšana par UAS ekspluatāciju, kas var novest pie darbības telpas pamešanas. Ņemot vērā minēto ir izvirzīta prasība nodrošināt, ka nevienai iespējamai UAS vai tās ekspluatācijas atbalstam nodrošinātās ārējās sistēmas atteicei nevajadzētu novest pie UA izlidošanas ārpus darbības telpas.
Lai pierādītu šādu neiespējamību, nepieciešams pievienot atbilstošu dokumentāciju, t.sk. dokumentu, kas apliecina, ka darbības telpas pamešanas varbūtība vienā lidojuma stundā ir jābūt zemākai par 10⁻⁴ . 
Šis rādītājs izriet no aviācijas drošības standartiem, kur 10⁻⁵ līdz 10⁻⁴ ir noteikts slieksnis katastrofiskiem notikumiem (ICAO, EASA, JARUS).
Lai aprēķinātu un pamatotu, ka darbības telpas pamešanas varbūtība nepārsniedz 10⁻⁴ lidojuma stundā, tiek izmantotas vairākas kvantitatīvas metodes, tostarp kļūdu koku analīze (FTA) atteices scenāriju identificēšanai un varbūtību kombinēšanai, notikumu koku analīze (ETA) kļūmju secību modelēšanai, Montekarlo simulācijas liela skaita virtuālo scenāriju statistiskai izvērtēšanai, kā arī komponentu atteices rādītāju izmantošana no aviācijas standartiem un ražotāju datiem.
Pielikumā pievienots paraugs no DJI.

4.jautājums
3. sadaļa BGK vadības un administrēšanas programmatūra.  PROG – 15. Vai komandcentrā aparatūra strādā uz Linux bāzes ar SSH?
Atbilde:
Tehniskās specifikācijas PROG 15 prasība attiecas uz Piegādātāja piedāvājumu un Piegādātāja iespējām. Vēršam uzmanību, ka PROG-15 attiecas uz Piegādātāja programmatūras lietotāja vadības saskarni.  Ja piegādātāja programmatūra nav uzstādāma uz iekārtas ar Windows operētājsistēmu, tad piegādātājs piegādā piecas datortehnikas vienības, kuru tehniskie parametri nav sliktāki par PROG-15 minēto.
5.jautājums
9. sadaļa. Arhitektūra. ARH – 9. Kāda līmeņa programmas integrācija ir nepieciešama?
Atbilde:
Integrācija aprakstīta prasībā BGK-8 video straumes nodrošināšanai.


